Anexa 4.3 la documentația de atribuire


CONTRACT-CADRU DE VÂNZARE-CUMPÃRARE
NR. ______________________

	În temeiul prevederilor OUG nr. 57/2019, privind Codul administrativ, cu modificările și completările ulterioare, a art. 1650 și următoarele din Legea nr.287/2009, privind Codul civil, republicată cu modificările și completările ulterioare, și ale HCL nr. ___________ privind vânzarea prin licitație publică a cotei de 920/4847 părți, respectiv suprafața de 920 mp din terenul identificat prin CF nr. 177856 proprietatea privată a municipiului Satu Mare, și a Procesului verbal de adjudecare nr. ___________

I.PĂRŢILE CONTRACTANTE:

1. MUNICIPIUL SATU MARE, cu sediul în Satu Mare, P-ţa 25 Octombrie nr. 1, Intrarea M, având cod fiscal nr. 4038806, cont bancar RO02TREZ54621390207XXXXX, deschis la Trezoreria Satu Mare, reprezentat prin primar, Kereskényi Gábor în calitate de vânzător,  
            şi

În  cazul  persoanelor  juridice:

2.  a) SC  ___________________, cu sediul în Satu Mare, __________________, înregistrată în Registrul Comerțului cu nr. ________________, CUI : _____________, reprezentată prin _______________, în calitate de cumpărător,


În cazul persoanelor fizice:

      b)…………………………. fiica /fiul lui …….. şi ………… născut(ă) la data de …………….. în ………….. jud. …………….., cod numeric personal ………………., domiciliat(ă) în Satu Mare str. …………….. nr. …. jud. Satu Mare, posesor a C.I./BI seria ……nr……………/…….. emisă de Mun. Satu Mare, cetățean român, care declară că este căsătorit(ă) cu ................................, cod numeric personal ........................,  în calitate de cumpărător,

	au convenit încheierea prezentului contract de vânzare-cumpărare, în următoarele condiții:

	II.OBIECTUL CONTRACTULUI
	2.1.Contractul are ca obiect vânzarea terenului în suprafață de 920 mp, identificat prin nr. cadastral 193794, cu categoria de folosință curți construcții, situat în Municipiul Satu Mare, jud. Satu Mare, şi consimte ca dreptul de proprietate terenului anterior descris să se înscrie în cartea funciară în favoarea cumpărătorului.
	

	III.PREŢUL CONTRACTULUI
	3.1. Prețul vânzării este prețul total adjudecat, respectiv  _______euro, adică _____euro/mp, așa cum rezultă din procesul verbal de adjudecare nr. ______. 
	3.2.Vânzarea cu prețul integral:
	3.2.1 Prețul de vânzare poate fi achitat integral după împlinirea unui termen de 20 de zile de la data comunicării deciziei de atribuire a contractului, dar nu mai târziu de 30 de zile calendaristice de la data primirii facturii emise de Direcția Economică, Serviciul financiar, contabilitate.
	3.2.2. Dacă prețul de vânzare nu se achită în termenele menționate pa punctul 3.2.1., vânzarea se rezoluționează.
	3.2.3. Contractul de vânzare-cumpărare va fi încheiat în formă autentică în fața notarului public după achitarea integrală a prețului adjudecat.
	3.3. Vânzarea cu prețul în rate:
	3.3.1. Prețul de vânzare al terenului poate fi achitat în rate cu un avans de minim 30%, iar diferența în 24 rate lunare, la care se adaugă o dobândă aplicată în conformitate cu prevederile legale în vigoare.
	3.3.2. În cazul vânzării în rate, avansul va fi achitat după împlinirea unui termen de 20 de zile calendaristice de la data comunicării deciziei de atribuire a contractului, dar nu mai târziu de 30 de zile calendaristice de la data primirii facturii emise de Direcția Economică, Serviciul financiar, contabilitate. 
	3.3.3. Ratele vor fi achitate până în ultima zi a fiecărei luni.
	3.3.4. Nerespectarea termenelor de plată a ratelor atrage rezoluțiunea vânzării.
	3.6. Dacă prețul de vânzare nu se achită în termenele menționate la punctul 3.3.1, vânzarea se rezoluționează.
	3.7. Contractul de vânzare-cumpărare va fi încheiat în formă autentică în fața notarului public după achitarea avansului, menționat la punctul 3.3.1..

	IV.TRANSMITEREA DREPTULUI DE PROPRIETATE
	4.1.Transmiterea dreptului de proprietate cu toate atributele sale asupra terenului vândut se realizează astăzi la data autentificării prezentului contract, iar predarea terenului către cumpărător pentru exercitarea liberă și neîngrădită a posesiei se va realiza în termen de 10 zile de la data încheierii prezentului contract, pe baza unui proces verbal de predare primire. 
	4.2. (1) În cazul vânzării cu plata prețului în rate, cumpărătorul dobândește dreptul de proprietate la data achitării ultimei rate din preț, riscul bunului este însă transferat cumpărătorului la momentul predării acestuia. 
	(2) Pentru garantarea plății prețului, se va înscrie ipoteca legală în favoarea vânzătorului, potrivit art.2386 Cod civil.

	V. REZOLUȚIUNEA CONTRACTULUI
	5.1. Conform prezentului pact comisoriu, cu care noi părțile suntem întrutotul de acord, nerespectarea de către cumpărător a următoarelor obligații, va atrage rezoluțiunea de plin drept a contractului:
	a) neîndeplinirea de către cumpărător a obligației de plată a prețului la termenele și în cuantumurile menționate în contract, în situația în care întârzierea în efectuarea plății oricărei rate depășește 60 de zile din momentul scadenței; pentru întârzierea în efectuarea plății de până la 60 de zile, cumpărătorul va plăti penalități de 2% din suma restantă pentru fiecare lună, sau fracție de lună întârziere;
	b) neîndeplinirea de către cumpărător a obligației de a solicita autorizația de construire în termen de maxim 2 ani de la semnarea contractului de vânzare cumpărare și să finalizeze investiția în termenul prevăzut în autorizație, dar nu mai mult de 36 luni de la data obținerii autorizației de construire, cu respectarea PUZ-ului aprobat, regulamentului aferent și a dispozițiilor legale în materie;
	5.2. (1) Conform pactului comisoriu menționat la punctul 5.1., rezoluțiunea contractului va avea loc prin simpla notificare transmisă de vânzător cumpărătorului, fără intervenția instanței de judecată sau alte formalități.
	(2) Dreptul de proprietate al cumpărătorului va fi radiat din cartea funciară în baza Încheierii de certificare de fapte, prin care notarul constată neîndeplinirea pactului comisoriu, la solicitarea vânzătorului. Documentul pe care vânzătorul îl va prezenta notarului este o adeverință din care rezultă neîndeplinirea condițiilor menționate la punctul 5.1. lit a) și/ sau lit.b), însoțită de situația soldurilor din evidența contabilă, precum și notificarea transmisă cumpărătorului, prin care acesta este înștiințat despre îndeplinirea condițiilor pactului comisoriu și rezoluțiunea contractului. 
	(3) Cumpărătorul va fi notificat despre data și biroul notarial solicitat să emită încheierea de certificare de fapte. Radierea drepturilor reale imobiliare, va avea ca obiect orice drepturi asupra construcției edificate sau în curs de edificare pe teren.
	5.3. În situația rezoluțiunii contractului din motivele sus menționate, care implică comportamentul culpabil al cumpărătorului, sumele achitate de către acesta până la momentul respectiv, vor fi reținute de vânzător cu titlu de daune interese, fără nici un fel de pretenții din partea cumpărătorului.
	5.4. De asemenea, vânzătorul va avea dreptul să dezafecteze terenul de investițiile realizate de către cumpărător și să dispune aducerea acestuia la starea inițială, pe cheltuiala exclusivă a cumpărătorului.

	VI CLAUZA DE INALIENABILITATE
	6.1.Întrucât vânzarea se realizează cu plata prețului integral/ în rate și pentru un scop determinat, neîndeplinirea acestor obligații determină rezoluțiunea contractului de plin drept, cumpărătorul nu poate înstrăina sau greva terenul care formează obiectul prezentului contract de vânzare cumpărare, până la îndeplinirea tuturor obligațiilor asumate. Prezentele interdicții de înstrăinare și grevare urmând a fi notate în cartea funciară.

	VII.DECLARAŢII ŞI GARANŢII
	7.1. Declarațiile vânzătorului:
	7.1.1 Vânzătorul declară că nu este nicio piedică pentru vânzare întrucât imobilul ce se vinde este în domeniul privat al municipiului Satu Mare, se află în circuitul civil,  nu este clasat ca monument istoric, ansamblu sau sit arheologic, nu este inalienabil, nici insesizabil, nu este în litigiu, nu este revendicat, nu are sarcini şi nici interdicții, nu este constituit vreun drept real în favoarea altor persoane, nu a fost promis spre vânzare nici unei alte persoane fizice sau juridice, este în stăpânirea sa continuă şi legală de la data dobândirii, potrivit încheierii de carte funciară nr. ……………...
	7.1.2. Subscrisul vânzător garantez pe cumpărător contra evicțiunii şi a viciilor imobilului conform prevederilor art. 1695 şi art. 1707 Codul civil. 
	 7.2. Declarațiile cumpărătorului:
	7.2.1. Subsemnatul(a) cumpărător(e) consimt la înscrierea ca atare în cartea funciară și declar că am luat la cunoștință de situația de drept şi de fapt a bunului imobil ca fiind cea arătată de vânzător şi nu am descoperit vicii aparente pe care vânzătorul are obligația să le remedieze de îndată.	
	7.2.2. Eu, cumpărătorul, declar că mi-am îndeplinit obligația de verificare a stării în care se află bunul imobil, pentru a descoperi viciile aparente, pe care vânzătorul are obligația să le remedieze de îndată, precum şi eventualele vicii ascunse.
	7.3. Declarații comune:
	7.3.1. Subsemnatele părți declarăm că nici unul dintre noi nu se află în vreuna din situațiile de incapacitate de a vinde sau cumpăra prevăzute în art. 1654 şi 1655 Codul civil.
	7.3.2 Noi, părțile prezentului contract declarăm că am luat la cunoștință prevederile Codului fiscal, potrivit cărora orice persoană care dobândește sau înstrăinează un imobil are obligația de a depune o declarație fiscală la compartimentul de specialitate al autorității administrației publice locale în a cărei rază de competență se află imobilul, în termen de 30 (treizeci) de zile de la data dobândirii sau înstrăinării.

	VIII.CHELTUIELI
	8.1. Cheltuielile ocazionate de autentificarea prezentului contract sunt suportate de cumpărător, în sarcina căruia se află şi cheltuielile de înscriere în cartea funciară.

	IX. DISPOZIŢII FINALE
	9.1. Prezentul contract prin care se transmite un drept real imobiliar se va înscrie în cartea funciară prin grija notarului public, conform art. 54 din Legea nr. 7/1996.

	Subsemnatele părți declarăm că înainte de semnarea actului, am citit personal și am înțeles cuprinsul acestuia constatând că el corespunde voinței și condițiilor stabilite de noi de comun acord, drept pentru care semnăm mai jos, fiind de acord cu prelucrarea datelor cu caracter personal conform Legii nr. 677/2001.
	
        VÂNZĂTOR,	                                                       CUMPĂRĂTORI,

  MUNICIPIUL SATU MARE
         reprezentat prin
              

       Director executiv


      Viza  juridică
         

      Avizat C.F.P.


               Şef Serviciu  
Patrimoniu, Concesionări, Închirieri

